钦定古今图书集成/理学汇编/学行典/第022卷 > 皇极经世心易发微三 > 《仕宦》
## 钦定古今图书集成/理学汇编/学行典/第022卷 > 皇极经世心易发微三 > 《仕宦》

欲问仕宦，先观宾主。故主为体，宾为宦也。所喜者，宾
主当令四植生扶，所忌者，宾主休囚，四植冲刑，故宾生主又得四植生合主爻，必得上人见重，不久升迁。
宾克主又见四植刑克主爻，必有上人见忌，不久退
职。主生宾而日辰刑克宾爻，亦主退权。主克宾而日
辰生合宾爻，目下未遂，终久有陞。宾主比和，声名大
“显，不日升迁。日生用，上人委用。日克用，上人不喜。日
克用又克体，年岁凶荒，人民难治。日生用而又生体，
年岁丰稔，国泰民安。四植与用有情，同僚和睦。四植
与用无情，同僚不和。”艮卦克身，丧名失职。兑卦损体，
毁伤谤兴。坎卦克体，阴小险陷。离卦伤主，文书不利。
欲知何官，以用卦取象推之。欲知品级，以《互》卦之《下
卦》取之。欲知年月，观其《体》之《下卦》；欲知日时，观其《互》
之《下卦》。

策曰：“元为朝廷，会为辅臣，又为官禄。运为本身，世为
任所。上下不可逆，内外不可空。进数升迁，退数降职。
上生下，长官见重。外生内，百姓协和。元会生体，官禄
加增。元会克体，官禄裁贬。元会泄体，官难陞擢。世爻
克体，不久见祸，官威有损。元克运，必有差遣。运克元，
得罪于上人。元会克体，公差有惹绊之忧；会世生体”，
公差得上下之利。离巽为文书，干兑为聘取，元五运
二，面圣近君，上干下坤，出将入相。一六坎陷，二七离
明，三八有声名，四九成美满，五十为阻隔。二七逆体，
文书忧恼。生体主见天恩。一六战体，笞杖灾刑，合局
克体，必主孝服。零空不利于民，运空难存于己。百数
断绝，父母丁忧，元数不全，首先获罪。空两位无吉数
者，赴任必死。见三位逢战数者，有罪则刑。在任千数
逢缺，非父母丁忧，必朝廷裁革。百数逢缺，停官歇禄。
十数逢缺，急宜退身。零数逢缺，必不管事。未任千数
逢缺，始初有阻，未可必期也。